**5. NAPIREND**

**E l ő t e r j e s z t é s**

**Balatonhenye Község Önkormányzata Képviselő-testületének**

**2019. augusztus 22-i nyilvános ülésére**

**Tárgy: Időskorúak egyszeri támogatása**

**Előterjesztő: Kovács Csaba Károly polgármester**

**Előkészítette: Nagy Éva ügyintéző**

 **Előterjesztő Jogszabállyal nem ellentétes**

 **Tóthné Titz Éva, jegyzőt helyettesítő aljegyző**

Tisztelt Képviselő-testület!

Balatonhenye Község Önkormányzata Képviselő – testületének az egyes szociális ellátásokról szóló 2015. (III.1.) önkormányzati rendeletének 9. § (1) bekezdésének e) pontja alapján alanyi támogatás címén települési támogatásban részesíthető/k azok az időskorú személyek, akik életvitelszerűen a településen élnek és a kérelem benyújtásakor a 65. életévüket betöltötték. Az igénylés feltételeit, a kérelmek benyújtásának módját és határidejét, a kifizetés módját és idejét a Képviselő – testület minden év második felében határozatban állapítja meg.

Balatonhenye Község Önkormányzata Képviselő-testületének a 2019. évi költségvetésről szóló 3/2019. (III. 6.) önkormányzati rendeletének 6. §  (3) bekezdése szerint az időskorú személyeknek nyújtott települési támogatás összege 20.000 Ft/fő.

A Képviselő-testület a nyugdíjasok részére nyújtandó egyszeri támogatás összegét a költségvetés tervezésekor 20.000 Ft/fő-ben határozta meg.

A támogatás a településen várhatóan 28 főt érintene, ami 560.000 Ft kiadást jelent az Önkormányzatnak. A jelenlegi adatok alapján a költségvetés lehetőséget biztosít a támogatás kifizetésére, ezért javasolja, hogy a Képviselő-testület hozzon határozatot, mely szerint

* a támogatás igénylését 2019. augusztus 23. napjától 2019. szeptember 6. között lehet benyújtani az Önkormányzathoz, vagy a Kővágóörsi Közös Önkormányzati Hivatalhoz.
* a támogatás kifizetése a határozat meghozatalát követő 15 napon belül a jogosult kérelmére átutalással, vagy készpénzben történik.
* a támogatások kifizetésének végső határideje: 2019. szeptember 30.

Kérem a képviselőket hozzák meg döntésüket!

**BALATONHENYE KÖZSÉG ÖNKORMÁNYZATA KÉPVISELŐ-TESTÜLETE**

**/2019. (VIII….) HATÁROZATA**

***Időskorúak egyszeri támogatásának kifizetéséről, igénylés feltételeiről***

Balatonhenye Község Önkormányzata Képviselő-testülete az egyes szociális ellátásokról szóló 2015. (III.1.) önkormányzati rendelete 9. § (1) bekezdésének e) pontja alapján az alábbi határozatot hozza:

Az időskorúak egyszeri támogatásának megállapítására vonatkozó igénylést 2019. augusztus 23. napjától 2019. szeptember 6. napjáig lehet benyújtani az Önkormányzathoz, vagy a Kővágóörsi Közös Önkormányzati Hivatalhoz.

A támogatás kifizetése a határozat meghozatalát követő 15 napon belül a jogosult kérelmére átutalással, vagy készpénzben történik.

A támogatások kifizetésének végső határideje: 2019. szeptember 30.

Felhívja a Polgármestert az érintettek tájékoztatására és a szükséges intézkedések megtételére.

Felelős: Kovács Csaba Károly, polgármester

Határidő: 2019. szeptember 30.